31986D0289
L 182/25
JURNALUL OFÍCIAL AL UNIUNII EUROPENE
DECIZIA COMISIEI
din 29 mai 1986
de modificare a Deciziei 83/218/CEE privind lista unităților din România aprobate pentru importul de carne proaspătă în Comunitate
(86/289/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară legate de importul de bovine și porcine și importul de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 3768/85 (2), în special articolul 4 alineatul (1) și articolul 18 alineatul (1),
având în vedere Directiva 77/96/CEE a Consiliului din 21 decembrie 1976 privind controlul pentru depistarea trichinei la carnea proaspătă de porcine domestice (3) importată din țări terțe, astfel cum a fost modificată ultima dată prin Regulamentul (CEE) nr. 3768/85, în special articolul 4,
întrucât lista unităților din România aprobate pentru importul de carne proaspătă în Comunitate s-a stabilit inițial prin Decizia 83/218/CEE (4) a Consiliului, astfel cum a fost modificată ultima dată prin Decizia 85/512/CEE (5) a Comisiei;
întrucât o inspecție de rutină efectuată în aplicarea articolului 5 din Directiva 72/462/CEE și a articolului 3 alineatul (1) din Decizia 83/196/CEE a Comisiei din 8 aprilie 1983 privind controalele la fața locului efectuate la importul de bovine și porcine, precum și de carne proaspătă provenind din țări terțe (6) a arătat că nivelul de igienă din unele unități s-a modificat de la data ultimei inspecții;
întrucât aceeași inspecție a arătat că o nouă unitate îndeplinește condițiile articolului 2 din Directiva 77/96/CEE; întrucât, prin urmare, aceasta poate fi admisă în vederea efectuării controlului de verificare a prezenței trichinei în carnea proaspătă de porc;
întrucât, prin urmare, este necesar să se modifice lista unităților;
întrucât măsurile prevăzute în prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Anexa la Decizia 83/218/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 29 mai 1986.